Aalborg en af de 24 mest undervurderede rejsedestinationer i Europa. Det mener i hvert fald det verdenskendte rejsemagasin Condé Nast Traveler. Netmediet har samlet en liste over 24 destinationer, som ikke er blandt de almindelige, kendte feriesteder. De kalder listen for 'De mest undervurderede byer i Europa'. På listen figurerer Aalborg, og den nordjyske hovedstad har også fået en begrundelse med. Her lyder det blandt andet: - Byen Aalborg har været igennem en udvikling fra at være fyldt med industri til at have et stort antal universitetsstuderende, som har gjort, at de industrielle områder er blevet til barer og restauranter. - Det er ikke et sted, hvor du vil finde mange turister, så du vil få et mere autentisk glimt af den danske filosofi med hygge, og at man ser efter hinanden. Udover Aalborg er destinationer som Verona i Italien, Liverpool i England og Baden Baden i Tyskland også på listen. Du kan se hele listen her.

Opsummering:
Hvis man skal tro Condé Nast Traveler er Aalborg en af de skjulte turistperler i Europa.